Seg melmi kan, London tessuffeY-d lewkala i lmend n tuṭṭfa n TneYlaft tisṛayilit taqburt n TYawsiwin n beṛṛa, Tzipi Livni, yerna aya ur deg lbaṭel.
Tameṭṭut-a akked sin yemḍebbren isṛayiliyen niḍen, Ehud Olmert ed Ehud Barak, d nitni ay d imḍebbren n unabaḍ (lḥukuma) isṛayili ay yekfan lameṛ yerna ḍefren assenger n yimezdaYen n Γezza ilindi lawan-a.
Livni tella seg yemḍebbren imeqranen deg ṛṛay-a n tmenYiwt n YiYezzawiyen, yerna teqdec d timḍebbert deg usseddu n tnegzart-a (massacre) seg tazwara arma d taggara.
Ur neḥwaj ad d-nesmekti ṛṛay n Livni akked win n yemḍebbren niḍen yettekkan deg tenYi-a d win yessawḍen Yer tmattant n wugar n 1440 n medden, gar-asen aṭas n yigerdan ur ngi kra n ddenb, d wid yemmuten s tleffuYin (lbumbat) ay d-yeYlin fell-asen ama seg yigenni, ama seg lberr, ama seg yilel (lebḥeṛ). Tanegzart-a (massacre) tegla-d daYen s leaṛ ameqran n uhuddu n umur ameqran seg tdumṣ̣uka taYarimt (infrastructure civile) n Γezza, d win aydeg ddan yigiman (luluf) n yexxamen, timesgidiwin ed waṣ̣uken izuyaz (édifices publics) seg yal ṣ̣ṣ̣enf.
Tameṭṭut-a timceṛṛit taciṭanit teẓra yerna teemmed Yef wayen tga. Tella teẓra iserdasen isṛayiliyen (icuban iYallen inaziyen n SS) llan neYYen igerdan deg yirebbiyen n tyemmatin-nsen, snegren tiwaculin s lekmal-nsent, d tiwaculin ay ixeleen yerna llant ffrent deg yibeṛṛaken-nsent n yezruzaY (réfugiées) neY deg yimukan niḍen aydeg eerḍen ad ḥudden iman-nsen seg tmattant.
Livni tella tettḍafar lear-nni n uhuddu ed tmenYiwt n Γezza deg tilibizyu. Tuddsiwin (organisations) n yizerfan n wemdan, gar-asent tella ula d tuddsa tisṛayilit n B’tselem, eeyynent-as Yef yiserdasen isṛayiliyen ara ineYYen iYarimen (civils) s tmeemada. Maca nettat tesmenyaf ad teseuẓẓeg Yef wayen ay ẓran akk medden.
AYerya ad tekf lameṛ akken ad ḥebsen timen’viwt-a, nettat teqdec akken ad tesseddu tazniwt (propagande) tisṛayilit, dYa terra-d ḍḍelm Yef wid-nni yemmuten yerna tetthem amussu n Ḥamas s usseqdec n yemdanen akken ad iḥudd iman-nnes.
Ttbut ara d-yessknen attekki n tmeṭṭut-a timceṛṛit deg tucmitin-a d ayen yeggten. YuY lḥal, tameṭṭut-a d tamtilt n Adolph Hitler. Ifassen-nnes ccuṛen d idammen n yigerdan ed yergazen ed tlawin ur ngi kra n ddenb.
Livni tezmer ad teseu lḥeṛma tadiplumatit, maca lḥeṛma tadiplumatit ur tekfi ttesriḥ i bab-nnes akken ad ineY igerdan war ṛṛeḥma akken ay tga Livni 12 wayyuren aya.
D ayen yesseḥzanen mi ara nẓer anabaḍ (lḥukuma) abriṭani ur tt-yefri ed yiman-nnes yerna ikukra ad as-yini i Isṛayil ed yemḍebbren-nnes ur d-kkin sennig n lqanun n lejnas wala lqanun abriṭani, yerna yessekf ad ttuḥasben.
Tagelda Yeddukklen ur yessekf ad teefes lqanun-nnes i wakken ad teṣ̣ṣ̣er iniYi n wemgaru (criminal de guerre), win yesnegren igduden yerna yegla ula s yigerdan.
TimenYiwt d timenYiwt, akken yebYu yili ddin n win ay tt-igan. ẒriY llan kra n leḥsabat idiplumatiyen ed yisertiyen ay iḥeṛsen anabaḍ (lḥukuma) abriṭani akken ad inadi tifrat ay yes ara isaeef Isṛayil.
D acu kan, asaeef, akken neẓra akk, d ayen ara as-igen ifadden i Isṛayil akken ad ternu ad teg ugar n tenYa (crimes) ay yes ara tessenger Ifalesṭiniyen ed yiYerfan (ccueub) niḍen uḍeifen n Wegmuḍ Alemmas. YuY lḥal, timenYiwt ur nettueaqeb tetteg ifadden i umenYay.
Maca anabaḍ (lḥukuma) abriṭani d adafee ay idufee Yef tikli tanazit n Isṛayil ay yenYan agdud deg Γezza, yerna, Yef wakken d-nnan kra n yisalan, ula d AneYlaf abriṭani n TYawsiwin n beṛṛa, David Milliband, yenna-d lewkala-a n tuṭṭfa n Tzipi Livni “ur tettwaqbal”. D aya ay izemren ad yessiweḍ anabaḍ-a Yer tegnit iweeṛen.
Tamezwarut, yessekf Yef unabaḍ (lḥukuma) abriṭani ad d-yekf ttbut aydeg ur nelli ccek ara yessizedgen Isṛayil seg ttehma n tenYa n wemgaru (crimes de guerre) ed tenYa mgal talsa (crimes contre l’humanité). YuY lḥal, ad yeweeṛ fell-as waya mi ara nẓer deg 21-nni n wussan n tmenYiwt ed uhuddu n Γezza, Isṛayiliyen sqedcen imrigen (leslaḥat) n tmattant, gar-asen ad d-nebder afusfuṛ amellal, timeẓdiyin n tseddi (missiles de precision) ed tleffuYin (lbumbat) yettwanhaṛen s laser. Anect-a akk sqedcen-t mgal yimezdaYen n Γezza ur nesei acemma akken ad ḥudden iman-nsen.
D acu kan, Yas ma yella anabaḍ abriṭani ad d-yini aya ur yelli d tinYi (crime), yiwen ur yezmir ad yekf azal i wanect-a imi taseqqamut n tsestant (enquête) n YeYlanen Yeddukklen (Nations Unies) n lqaḍi Richard Goldstone testeeṛef yerna tenna-d ayen tga Isṛayil deg Dujembeṛ ed Yennayer [2008-2009] d tinYa n wemgaru (crimes de guerres) yerna d tinYa mgal talsa (crimes contre l’humanité).
Maca Yas ma yella anabaḍ (lḥukuma) yeqbel aṛabul n Goldstone, mazal-it yugi ad yejj ccṛee abriṭani ad icaṛee tameṭṭut-a taciṭanit imi ay yesea kra n leḥsabat idiplumatiyen ed yisertiyen, dYa s waya, anabaḍ abriṭani yessken-d amek ay iga meḥyaf akked Isṛayil ed wamek ay yeefes Yef lqanun abriṭani s lekmal-nnes.
YuY lḥal, taYdemt (justice) ay yetteaqaben kra deg lweqt aydeg tejja kra niḍen ad gen ayen ay asen-yehwan ur telli d taYdemt.
Γef waya, anabaḍ (lḥukuma) abriṭani ur yessekf ad yagad seg wenbac n Yisṛayiliyen neY seg tuggziwin-nsen (menaces). Ass-a, Isṛayil teggul ur tettajja Tagelda Yeddukklen ad tettekki deg wayen umi semman “akala (processus) n talwit” lemmer ad ttwaṭṭfen yiniYiyen n wemgaru (criminels de guerre) ibriṭaniyen neY ad ttucaṛeen deg yexxamen n ccṛee ibriṭaniyen.
Ass-a, Tagelda Yeddukklen ur yessekf ad tejj Isṛayil ad tt-tenbec. YuY lḥal, Isṛayil d Awanak iniYi (Etat criminel) yerna d win ay d-yennulfan ed mazal-it yedder ala s tmenYiwt n medden, s ussizdeg itni (épuration ethnique), s tukerḍa n wakal ed lekdubat.
Ad d-iniY awal aneggaru i yiserdasen-nni ur nettwassen ara iqeddcen i lmend n weḍfar ed wekcaf n yiniYiyen n wemgaru (criminels de guerre) isṛayiliyen: d kenwi ay d ttawil ay yesseqdac Ṛebbi akken ad ẓren yiniYiyen-a idammen n wid-nni yettwanYan deg lbaṭel sean azal.
Ihi ḍefrem-ten anda ma ddan, qaqrem-ten, sḥeṛsem fell-asen deg yal amkan yerna qedcem i wakken ad ttwaṭṭfen yerna ad ttwaḥebsen.
D aya ay aY-ttalasen yigerdan-nni yemmuten deg lbaṭel, wid-nni ay yettwamḥan war ṛṛeḥma s ufus n Yinaziyen n wass-a. S waya ay nezmer ad asen-d-nessiY taYdemt (justice) i nitni ed twaculin-nsen. Nexdee-iten asmi ay llan ddren imi ur nessaweḍ ad ten-nḥudd seg Yinaziyen n wass-a. D acu kan, ur yessekf ad neawed ad ten-nexdee ed ad ten-neḥṛem seg teYdemt aydeg ttalasen, Yas mmuten.
TaYbalut: Palestine Think Tank-Get the war criminals arrested now
Amagrad aneṣ̣li yeffeY-d deg 16 Dujembeṛ 2009
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn eng_Latn kab_Latn